तेलीडीह में 200 केवी का ट्रांसफार्मर लगाया
बोकारो | चासनगर निगम क्षेत्र के वार्ड संख्या 29 तेलीडीह में नया 200 केवी का ट्रांसफार्मर लगाया गया। इसका उद्घाटन वार्ड पार्षद आशा देवी के पति समर महतो ने किया। इसके बाद लोगों को प्रसाद वितरण किया गया। इस अवसर पर क्षेत्र के लोगों ने खुशी जताई। इससे पहले का ट्रांसफार्मर 100 केवी का था, जिस कारण लोड नहीं ले पा रहा था। आए दिन लोगों के बल्ब अन्य इलेक्ट्रॉनिक सामान खराब हो रहे थे। क्षेत्र के लोगों ने कई बार पार्षद के जरिए बिजली विभाग में नया ट्रांसफार्मर लगाने का अनुरोध किया था। क्षेत्र में ग्राहकों की बढ़ती संख्या को देखते विभाग ने नया ट्रांसफार्मर उपलब्ध कराया। इस अवसर पर पार्षद प्रतिनिधि अनादी महतो, तरणी महतो, खगेंद्र महतो, वार्ड 29 के सुपरवाइजर आनंद महतो विक्की कुमार, मिथुन महतो, दीपक कुमार, सत्यनारायण महतो, तुलसी कुमार आदि शामिल हुए।
hin_Deva hin_Deva